Edme-François Jomard

Edme-François Jomard (1777–1862) var en fransk geograf, kartograf, ingeniør og arkeolog. Han redigerte Description de L'Egypte og var medlem av Institut d'Egypte opprettet av Napoleon. Han overvåket den utdannelsesmessige og kulturelle misjon sendt til Frankrike fra Egypt av Muhammad Ali av Egypt.

 Liv og virke 
Jomard ble utdannet ved Collège Mazarin, École nationale des ponts et chaussées og École polytechnique i Paris.

Ved sitt medlemskap i Société de géographie var han med på å hedre ​​den franske oppdagelsesreisende René Caillié med en pris på  franc for å ha vært den første europeer til å vende tilbake fra Timbuktu. Han bidrog også til, og redigerte, Cailliés beretning om sine reiser, Journal d'un voyage a Temboctou et à Jenne dans l'Afrique Centrale, ..., som ble utgitt i 1830. Arbeidet ble oversatt til blant annet engelsk. 

Offentliggjørelsen av ​​den utvidede Description de l'Egypte (Beskrivelse av Egypt) skjedde ved dekret av Napoleon Bonaparte i 1802. Denne publikasjon om egyptologi ble til ved et samarbeide mellom omkring 150 fremtredende franske vitenskapsmenn og forskere og 2000 teknikere og kunstnere. Dette er redegjørelsen for Napoleon Bonapartes Commission des Sciences et des Arts (Kommisjon for vitenskap og kunst) som ledsaget den franske ekspedisjonen i Egypt og Syria i perioden 1798–1801. 

 Referanser 

 Eksterne lenker 
 «Jomard, Edme François», Salmonsens konversationsleksikon, 1922


Kategori:Franske arkeologer
Kategori:Franske egyptologer
Kategori:Franske geografer
Kategori:Franske kartografer
Kategori:Franske ingeniører
Kategori:Franske oppdagere
Kategori:Franske bibliotekarer
Kategori:Franske forfattere
Kategori:Personer fra Versailles